జయ స్నేహితురాలు గీతచెన్నై, డిసెంబరు 1(ఆంధ్రజ్యోతి): తమిళనాడు మాజీ సీఎం, దివంగత జయలలితను శశికళ గణమే హతమార్చిందని ఆరోపించి కలకలం రేపిన ఆమె చిన్ననాటి స్నేహితురాలు గీత.. తాజాగా అమృత జయ కూతురేనని మరో సంచలన ప్రకటన చేశారు. శుక్రవారం సేలంలో ఆమె మీడియాతో మాట్లాడారు. నటుడు శోభన్బాబు, జయలలితకు పుట్టిన ఆడబిడ్డ అమృతేనని, ఈ విషయం శశికళకూ తెలుసని వివరించారు. తనకు కుమార్తె ఉందంటే ప్రజల్లో పరువు పోతుందన్న భయంతోనే జయ బెంగళూరులో నివసిస్తున్న తన సోదరి శైలజకు అమృతను అప్పగించి పెంచాలని సూచించారని, ఆ ప్రకారమే ఆమె సారథి, శైలజ దంపతుల కుమార్తెగా పెరిగిందన్నారు. 1996 నుంచి జయను అమృత సంప్రదించేదని, డబ్బు, ఆస్తులను ఎన్నడూ ఆశించలేదన్నారు. జయ కుమార్తెగా ఉంటే చాలని తృప్తి చెందేదని, ఆమెకు డీఎన్ఏ పరీక్షలు నిర్వహిస్తే వాస్తవాలు వెలుగుచూస్తాయన్నారు. 1999లో తాను శోభన్బాబు ఇంటికి వెళ్లినప్పుడు తనకు అమృత అనే కుమార్తె ఉందని ఆయన కూడా చెప్పారన్నారు. అమృత జయ కూతురేనన్న విషయం ఓపీఎస్కు తెలుసునని, ఆయనా అమృతను పట్టించుకోలేదని గీత పేర్కొన్నారు.
jaya snehituraalu geetachennai, disembaru 1(aandhrajyoti): tamilanadu maji cm, divangata jayalalitanu sasikala ganame hatamaarchindani aaropinchi kalakalam repina aame chinnanati snehituraalu geetha.. taajaagaa amruta jaya koothurenani maro sanchalana prakatana chesaru. sukravaaram selamlo aame meediatho matladaru. natudu sobhanbabu, jayalalitaku puttina aadabidda amrutenani, ee vishayam sasikalakuu telusani vivarinchaaru. tanaku kumarte undante prajallo paruvu potundanna bhayamtone jaya bengalurulo nivasistunna tana sodari sailajaku amrutanu appaginchi penchaalani suuchimchaarani, aa prakarame aame saarathi, sailaja dampatula kumartega perigindannaaru. 1996 nunchi jayanu amruta sampradinchedani, dabbu, aastulanu ennaduu aasinchaledannaaru. jaya kumartega unte chaalani trupti chendedani, aameku dna pareekshalu nirvahiste vaastavaalu veluguchuustaayannaaru. 1999loo taanu sobhanbabu intiki vellinappudu tanaku amruta ane kumarte undani aayana kuudaa cheppaarannaaru. amruta jaya koothurenanna vishayam opsku telusunani, aayanaa amrutanu pattinchukoledani geetha perkonnaru.